IS Ni Kawn Europe Mungdan Ni Hpe Dingsa Gasat Na Matu Si Hkam Bom Masha marai (170) Jan Shaman Shakyang Nga Ai
IS Muslim nchyun shanang hpung ni gaw Mosul Muklum hpe tat sum kau ai majaw matai htang ai hku nna Europe Mungdan ni hpe dingsa gasat na matu Si Hkam Bom masha marai (173) hpe shaman shakyang tawn da sai lam Mungkan Pawnghpam Balik Hpung (INTERPOL) kaw nna tsun sadi jaw da ai hpe chye lu ai.
INTERPOL kawn tsun ai hta Amerikan kaichyan dap a sumtang kaw IS ni kaw nna bom hpaji sharin la ai masha marai (173) a mying jahpan hpe tang madun da ai re, dai mying jahpan ni gaw Syria hte Iraq Mungdan na IS ni a shara hpe hkan sawk jep yu ai shaloi mu la ai re lam, Europe Mungdan ni kawn tinang mungdan masha ni dai mying jahpan hta lawm nlawm sadi maja lu na hpe myit mada nga ai lam tsun ai.
Lai wa sai shaning (2) ning darram hta Iraq hte Syria Mundan kaw IS ni hte sa shanglawm ai maigan mungdan masha marai (20,000) daram nga ai hta Europe mungdan ni masha marai (4,000) daram lawm ai lam UN kawn tang madun lai wa sai re, IS ni gaw ginjaw Mosul muklum hpe tat sum kau sai re majaw shan hte kaw shang lawm nga ai masha ni tinang kanu Mungdan de bai nhtang wa nna dinghkrai dingsa gasat ai ladat sung lang wa mai ai lam INTERPOL kaw nna sadi jaw da ma
kac_Latn kac_Latn kac_Latn kac_Latn